google/wiki40b huggingface dataset:
Τζο Νάτουμαν

Βιογραφία

Απόφοιτος του Πανεπιστημίου Νοτίου Ειρηνικού, ήταν επίσης φοιτητής ανταλλαγής στο Πανεπιστήμιο της Παπούα Νέας Γουινέας.
Στη δεκαετία του ' 80 εργάστηκε στις δημόσιες υπηρεσίες και έγινε πρώτος γραμματέας του Γραφείου του Πρωθυπουργού (1987-91) επί πρωθυπουργίας του Ουόλτερ Λίνι.Εν συνεχεία εργάστηκε ως βοηθός εγγραφών στο Πανεπιστήμιο Νοτίου Ειρηνικού στη Σούβα των Φίτζι, ως το 1995.
Εξελέγη βουλευτής στο νησί Τάνα με το κόμμα Vanua'aku Pati στις γενικές εκλογές του 1995. Έκτοτε εκλέγεται συνεχώς.
Από το 1996 ως το 2008 υπηρέτησε ως υπουργός σε διάφορες κυβερνήσεις.
Ειδικότερα, ήταν υπουργός Δικαστικών Υπηρεσιών, Πολιτισμού και Γυναικείων Υποθέσεων (1996), υπουργός αρμόδιος για τα Εδάφη, την Ενέργεια, τη Γεωλογία και τα Ορυκτά (1997), υπουργός Παιδείας (1998 και 2004), και υπουργός Εσωτερικών Υποθέσεων (2002 και 2007-08).
Ενώ ήταν υπουργός Παιδείας υπηρέτησε και ως επικεφαλής της Εθνικής Επιτροπής της ΟΥΝΕΣΚΟ για το Βανουάτου.
Διορίστηκε από τον πρωθυπουργό Έντουαρντ Ναταπέι ως υπουργός Εδαφών το 2008 και έπειτα από ανασχηματισμό το 2010 τοποθετήθηκε ως υπουργός Εξωτερικών, Διεθνούς Εμπορίου και Τηλεπικοινωνιών. Μετά την πτώση της κυβέρνησης Ναταπέι με πρόταση μομφής, ο Νάτουμαν ήταν στην αντιπολίτευση μέχρι την άνοδο στην πρωθυπουργία του Σερζ Βοχόρ, έπειτα από πρόταση δυσπιστίας εναντίον της κυβέρνησης του Σάτο Κίλμαν στις 24 Απριλίου 2011. Ο Βοχόρ επανέφερε τον Νάτουμαν στο υπουργείο Εξωτερικών. Ωστόσο, η εκλογή του Βοχόρ στην πρωθυπουργία ακυρώθηκε από το Εφετείο έπειτα από 3 εβδομάδες και ο Νάτουμαν έχασε τη θέση του στην κυβέρνηση (13 Μαΐου). Στις 16 Ιουνίου το Ανώτατο Δικαστήριο ακύρωσε την πρωθυπουργική εκλογή του Κίλμαν και υπηρεσιακά ανέλαβε στη θέση του ο Ναταπέι μέχρι την εκλογή νέου πρωθυπουργού. Ο Νάτουμαν ανέλαβε υπηρεσιακός υπουργός Εξωτερικών. Η οργάνωση Διεθνής Διαφάνεια εξήρε τον Νάτουμαν, γιατί επί υπουργίας του δεν είχε συμβεί το φαινόμενο της πώλησης διπλωματικών διαβατηρίων, κάτι που είχε παρατηρηθεί στις προηγούμενες κυβερνήσεις. Στις 26 Ιουνίου 2011 ο Σάτο Κίλμαν εξελέγη νέος πρωθυπουργός από το Κοινοβούλιο και ο Νάτουμαν αποχώρησε από την κυβέρνηση.

Πρωθυπουργός

Τον Μάιο του 2014 η κυβέρνηση του πρωθυπουργού Μοάνα Καρκάσις Καλόζιλ κατέρρευσε έπειτα από πρόταση δυσπιστίας στο Κοινοβούλιο (πέρασε με 35 ψήφους υπέρ έναντι 11 κατά) και τον αντικατέστησε στην πρωθυπουργία ο Νάτουμαν. Στις αρχές Ιουνίου 2015 ο Νάτουμαν απέλυσε τον υπουργό Εξωτερικών Σάτο Κίλμαν, επειδή είχε δηλώσει δημόσια ότι θα υποστήριζε μία πρόταση δυσπιστίας εναντίον της κυβέρνησης. Συνακόλουθα, με πρόταση μομφής καταψηφίστηκε η κυβέρνηση και ο Νάτουμαν παραιτήθηκε και αντικαταστάθηκε από τον Σάτο Κίλμαν.
Μονάρχης

O μονάρχης είναι το αξίωμα του ανωτάτου άρχοντα ενός κράτους, που κυβερνά συνήθως ένα βασίλειο. Ένας μονάρχης μπορεί να ασκεί τα περισσότερο και πιο ανώτατα καθήκοντα σε ένα κράτος, αν και υπάρχουν περιπτώσεις όπου άλλα άτομα μπορούν να ασκήσουν αυτή την εξουσία εν ονόματι του μονάρχη. Συνήθως ένας μονάρχης, είτε κληρονομεί το δικαίωμα να ασκήσει κυριαρχικά δικαιώματα σε ένα κράτος (που συχνά αυτή η διαδικασία αναφέρεται ως διαδοχή στο θρόνο ή το στέμμα), είτε επιλέγεται μέσα από μια καθιερωμένη διαδικασία από μια οικογένεια ή μια ομάδα μπορεί να παρέχει το μονάρχη ενός έθνους. Εναλλακτικά, ένα άτομο μπορεί να γίνει μονάρχης με τη βία, με αυτοανακήρυξη ή με συνδυασμό άλλων μέσων. Ένας μονάρχης βασιλεύει συνήθως για όλη του τη ζωή ή μέχρι να παραιτηθεί. Οι εξουσίες του μονάρχη ποικίλουν από τη μία μοναρχία στην άλλη ή από τη μία ιστορική εποχή στην άλλη. Για παράδειγμα, ένα είδος μονάρχη, ο αυτοκράτορας, μπορεί να χειρίζεται όλη την εξουσία κυριαρχίας ενός κράτους (απόλυτη μοναρχία), ενώ ένα άλλο είδος μονάρχη, ο βασιλιάς, μπορεί να διαθέτει εθιμοτυπικά καθήκοντα με μικρή ή ελάχιστη εξουσία, ενώ την πραγματική εξουσία να την έχει μια εκλεγμένη κυβέρνηση ή ένα κοινοβούλιο (συνταγματική μοναρχία).
Ο Τελευταίος Μαχητής του Ανέμου

Πλοκή

Η ιστορία αρχίζει με τη Κατάρα και τον αδερφό της, Σόκκα, να ανακαλύπτουν ένα παγετώνα, όπου για 100 χρόνια βρίσκεται ο Άανγκ και ο Άππα, ο ιπτάμενος βίσονας του. Αυτό τραβάει την προσοχή του Ζούκο, εξορισμένου πρίγκιπα της Φυλής της Φωτιάς (η φυλή, η οποία άρχισε τον πόλεμο 100 χρόνια πριν την αρχή της ιστορίας), ο οποίος πρέπει να πιάσει τον Αβατάρ (Άανγκ). Τον βοηθά ο Άιρο. Ο Άανγκ παραδίνεται, αλλά αργότερα ξεφεύγει από το καράβι. Μαζί με το Σόκκα και τη Κατάρα, καθώς και τους Άππα και Μόμο (λεμούριος του Άανγκ) ξεσηκώνουν το Βασίλειο της Γης. Φτάνουν στο Βόρειο Ναό του Αέρα, όπου οι μάγοι φωτιάς πιάνουν τον Άανγκ και τον παραδίδουν στο ναύαρχο Ντζάο, ο οποίος και αυτός θέλει να πιάσει τον Άανγκ. Ο Ζούκο μεταφιεσμένος σε Μπλέ Μάσκα, απελευθερώνει τον Άανγκ. Ο Ντζάο προσπαθεί να σκοτώσει το Ζούκο, αλλά αυτός μένει ζωντανός. Χάρη στη βοήθεια του θείου του, Άιρο, ο οποίος δέχεται την πρόταση του Ντζάο για να τον βοηθήσει να καταβάλει τη Βόρεια Φυλή του Νερού (στο Βόρειο Πόλο), καταφέρνει να φτάσει στο Βόρειο Πόλο και να πιάσει τον Αβατάρ, όταν αυτός αυτοσυγκεντρώνεται. Αρχίζει η πολιορκία της Βόρειας Φυλής του Νερού. Ο Ντζάο θέλει να σκοτώσει το πνεύμα του Φεγγαριού, για να κάνει αδύνατους τους μάγους νερού. Ο Άανγκ ξυπνά, και αντιμετωπίζει το Ζούκο. Την κρίσιμη στιγμή, η Κατάρα γεμίζει με νερό το Ζούκο και το κάνει πάγο. Ο Ντζάο πεθαίνει, αλλά σκοτώνει και το πνεύμα του Φεγγαριού. Η πριγκίπισσα Γιούι, η οποία στη παιδική ηλικία κατάφερε να μείνει στη ζωή χάρη στο πνεύμα, μπαίνει στην Όαση των Πνευμάτων και γυρίζει τη ζωή της στο πνεύμα του Φεγγαριού. Η ιστορία τελείωνει με τον Οζάι, Λόρδο της Φωτιάς, να διατάζει την κόρη του, Αζούλα, να εμποδίσει τον Αβατάρ να μάθει τη μαγεία της γης και της φωτιάς πριν τον ερχομό του κομήτη του Σόζιν (πέφτει σε 3 χρόνια, σύμφωνα με την ιστορία).

Τριλογία

Η ταινία Ο Τελευταίος Μαχητής του Ανέμου θα αποτελούσε το πρώτο μέρος της ομώνυμης τριλογίας. Λόγω των αρνητικών κριτικών της ταινίας, δεν θα βγει κάποιο sequel.

Κριτική

Η ταινία γνώρισε αρνητικές κριτικές. Μάλιστα, τον Φεβρουάριο του 2011, στην 31η Απονομή των Χρυσών Βατόμουρών, ήταν υποψήφια σε 9 κατηγορίες. Τελικά κατέκτησε την πρώτη θέση σε 5 από αυτές: της χειρότερης ταινίας, του χειρότερου σεναρίου, της χειρότερης σκηνοθεσίας, του χειρότερου δεύτερου ανδρικού ρόλου για τον Τζάκσον Ράθμποουν και της χειρότερης χρήσης τρισδιάστατων εφέ.
Δημογραφία της Σερβικής Δημοκρατίας της Βοσνίας

Ο πληθυσμός της Σερβικής Δημοκρατίας της Βοσνίας αποτελείται κυρίως από Σέρβους. Εκτός από αυτούς, Βόσνιοι Μουσουλμάνοι, Κροάτες και άλλοι ζουν στη Δημοκρατία.
Κάζιμιρ Φουνκ

Πρώτα χρόνια

Γιος δερματολόγου, ο Κάζιμιρ Φουνκ γεννήθηκε στη Βαρσοβία το 1884, σπούδασε στη Βέρνη της Ελβετίας όπου και απέκτησε το διδακτορικό του δίπλωμα από το πανεπιστήμιο της Βέρνης, και εργάστηκε στην Ευρώπη στο Ινστιτούτο Παστέρ της Γαλλίας, στο δημοτικό νοσοκομείο του Βισμπάντεν στη Γερμανία, στο πανεπιστήμιο του Βερολίνου και το ινστιτούτο Λίστερ στο Λονδίνο, πριν μεταναστεύσει στις ΗΠΑ το 1915, όπου κατείχε διάφορες βιομηχανικές και πανεπιστημιακές θέσεις στη Νέα Υόρκη. Πέντε χρόνια αργότερα έγινε και πολιτογραφημένος πολίτης των ΗΠΑ. Επέστρεψε στη Βαρσοβία το 1923, αλλά, λόγω της αβέβαιης πολιτικής κατάστασης της χώρας, το 1927 πήγε στο Παρίσι, όπου ίδρυσε ένα ερευνητικό ίδρυμα, το Κάσα Μπιοκέμικα. Με τη γερμανική εισβολή στην Γαλλία στο ξέσπασμα του Β΄ Παγκοσμίου Πολέμου το 1939, ο Φουνκ επέστρεψε στις ΗΠΑ όπου και έζησε μέχρι το τέλος της ζωής του.

Συμβολή στην επιστήμη

Μετά την ανάγνωση ενός άρθρου από τον Ολλανδό ιατρό Κρίστιαν Άικμαν που ανέφερε ότι οι άνθρωποι που τρώνε καστανό ρύζι ήταν λιγότερο ευάλωτοι σε μπέρι-μπέρι (πολυνευρίτις) από ότι εκείνοι που έτρωγαν μόνο το πλήρως αλεσμένο προϊόν, προσπάθησε να απομονώσει την ουσία υπεύθυνη για αυτό και το πέτυχε κατά το 1912. Επειδή η ουσία περιέχει μια αμινομάδα, ονομάστηκε βιταμίνη. Αργότερα διατύπωσε την υπόθεση ότι και άλλες ασθένειες εκτός από το μπέρι-μπέρι, όπως η ραχίτιδα, η πελλάγρα, η χοάνη και το σκορβούτο θα μπορούσαν επίσης να θεραπευτούν με βιταμίνες.
Αργότερα υπέθεσε την ύπαρξη και άλλων απαραίτητων θρεπτικών συστατικών, τα οποία έγιναν γνωστά ως Β₁, Β₂, C και D. Το 1936 προσδιόρισε τη μοριακή δομή της θειαμίνης, αν και δεν ήταν ο πρώτος που την απομόνωσε.
O Φουνκ επέστρεψε στις ΗΠΑ το 1939 και το 1940 έγινε ο πρόεδρος του Ιδρύματος Φουνκ για την ιατρική έρευνα (Funk Foundation for Medical Research). Κατά το τέλος της καριέρας του, διεξήγαγε έρευνες για τις ορμόνες, τον διαβήτη, το έλκος, και την βιοχημεία του καρκίνου. Το Πολωνικό Ινστιτούτο Τεχνών και Επιστημών της Αμερικής (PIASA) τιμά ετησίως Πολωνούς-Αμερικανούς επιστήμονες με το βραβείο Φυσικών Επιστημών Κάζιμιρ Φουνκ (Casimir Funk Natural Sciences Award). 
Τέλος, βελτίωσε τις μεθόδους παραγωγής για πολλά εμπορικά φάρμακα και ανέπτυξε πολλά νέα εμπορικά προϊόντα στα εργαστήριά του. Πέθανε στο Όλμπανι της Νέας Υόρκης, στις 20 Νοεμβρίου 1967.
Καμπούτερς

Οι Καμπόουτερς (ολλ: Kabouters) ήταν ένα κίνημα αντικουλτούρας που αναπτύχθηκε και έδρασε την περίοδο 1969-1970 στην Ολλανδία, με ιδιαίτερη δράση στο Άμστερνταμ.

Ιστορικό

Το κίνημα δημιουργήθηκε από τα πρώην μέλη του κινήματος των Πρόβος Ρόελ βαν Ντούιν και Ρόμπερτ-Τζάσπερ Γκρότφελτ, μετά την επίσημη διάλυση των Πρόβος το 1967. Επισήμως, ο 27χρονος τότε Βαν Ντούιν ίδρυσε τους Καμπούτερς στις 5 Φεβρουαρίου 1970 με την διακήρυξη της Πορτοκαλί Ελεύθερης Πολιτείας (ολλ: Oranje Vrijstaat), ενός φανταστικού κράτους, τα σύνορα του οποίου συνέπιπταν με αυτά της Ολλανδίας, και κατοίκους που ονομάζονταν Καμπούτερς (μικροσκοπικά ανθρωπάκια που ζουν κάτω από το έδαφος, αγγ: gnomes)
Οι Καμπούτερς προηγούνται χρονικά του κινήματος των καταλήψεων του οποίου θεωρούνται θεμελιωτές. Τον Ιούνιο του 1970 συμμετείχαν στις Ολλανδικές Δημοτικές εκλογές. Στο Άμστερνταμ αναδείχθηκαν τρίτη δύναμη συγκεντρώνοντας το 11% των ψήφων και κερδίζοντας πέντε από τις 45 έδρες. Κατόρθωσαν επίσης να κερδίσουν δύο έδρες στην Χάγη και από μία στους Δήμους των Άλκμααρ, Άρνεμ και Λέιντεν. Βλέποντας την δύναμή τους να ανεβαίνει, οι Καμπούτερς κατέβασαν ψηφοδέλτιο και στις βουλευτικές εκλογές του 1971, χωρίς ωστόσο να μπορέσουν να ξεχωρίσουν.
Η νίκη στις Δημοτικές εκλογές διαίρεσε τους Καμπούτερς: μερικοί από τους Συμβούλους επιδίωκαν να χρησιμοποιήσουν την εκλογική διαδικασία για να νομιμοποιήσουν το πρόγραμμα τους, ενώ άλλοι επιδίωξαν να προβοκάρουν τις συνεδριάσεις που τις θεωρούσαν ως παρωδία δημοκρατίας. Ταυτόχρονα τα στελέχη των ομάδων που ενεργούσαν στους δρόμους θεωρούσαν ότι η με οποιοδήποτε τρόπο συμμετοχή στο Δημοτικό Συμβούλιο αποσπούσε ενέργεια και προσοχή από την άμεση δράση.
Μετά την λήξη της θητείας των δημοτικών συμβουλίων του Άμστερνταμ, της Χάγης, του Άλκμααρ και του Λέιντεν, οι Καμπούτερς αποφάσισαν την αυτονομία των ομάδων τους και στη συνέχεια αυτοδιαλύθηκαν ως ενιαίο κίνημα. Η ομάδα του Βαν Ντούιν εξακολούθησε ωστόσο να εκλέγεται στο δημοτικό συμβούλιο του Άμστερνταμ με το όνομα «Ριζοσπάστες».
Αλέξανδρος Βέλιος

Βιογραφικά στοιχεία

Γεννήθηκε στην Αθήνα. Σπούδασε Φιλοσοφία στο Πανεπιστήμιο Παρισιού-Σορβόννης.

Καριέρα

Ξεκίνησε τη σταδιοδρομία του στην εφημερίδα Το Βήμα το 1978. Το 1980 μεταπήδησε στην εφημερίδα Μεσημβρινή, στην οποία παρέμεινε έως το 1986, στην αρχή ως διπλωματικός και μετέπειτα ως πολιτικός συντάκτης.
Υπήρξε ο πρώτος διευθυντής του δημοτικού ραδιοφώνου Πειραιά Κανάλι το 1987. Μετέπειτα διετέλεσε διευθυντής ενημέρωσης στον ραδιοφωνικό σταθμό Κανάλι 15 του Ρούσσου Κούνδουρου, από τον και μηνύθηκε στις 21 Ιουνίου 1989.
Το 1990 εγκαινίασε τη δική του εκπομπή στο τηλεοπτικό Κανάλι 29 του εκδοτικού συγκροτήματος Κουρή, στο οποίο συνέχισε να εργάζεται στις μετεξελίξεις του ως Κανάλι 5 και ΑLTER.
Διετέλεσε πολιτικός σύμβουλος του Δημήτρη Δασκαλόπουλου, μεταξύ των ετών 2006-2014, κατά τη θητεία του δεύτερου ως πρόεδρος του ΣΕΒ.

Ασθένεια και ευθανασία

Τον Σεπτέμβριο του 2015 διαγνώστηκε με καρκινικό όγκο στο πάγκρεας σε προχωρημένη μορφή. Το γεγονός αποκάλυψε σε τηλεοπτική εκπομπή τον Ιούνιο του 2016, ανακοινώνοντας πως έχει μερικούς μήνες ζωής. Ταυτόχρονα ανακοίνωσε ότι έχει πάρει την απόφαση να προβεί σε ευθανασία, πριν φτάσει στο σημείο να καθηλωθεί στο κρεβάτι, αντιτασσόμενος στην απαγόρευσή της από την ελληνική νομοθεσία. Χαρακτηριστικά δήλωνε: «Δεν είμαι υπέρ της ευθανασίας. Είμαι υπέρ του δικαιώματος να μπορεί κανείς να επιλέξει πώς και πότε θα πεθάνει».
Πέθανε το βράδυ της Κυριακής 4 Σεπτεμβρίου 2016 στο οικία του στον Γέρακα, ενόσω ο καρκίνος ήταν σε τελικό στάδιο, καταφεύγοντας στη λύση της «μη υποβοηθούμενης ευθανασίας», καταναλώνοντας υπερβολική δόση ισχυρών ηρεμιστικών και παυσίπονων σκευασμάτων. Λίγο πριν το θάνατό του, συνέταξε δύο ιδιόχειρες επιστολές, τις οποίες ανάγνωσε και ανήρτησε ο ίδιος στα μέσα κοινωνικής δικτύωσης.
Κηδεύτηκε στις 6 Σεπτεμβρίου 2016 στο Πρώτο Νεκροταφείο Αθηνών.
Γλωσσική πολιτική

Γλωσσική πολιτική ή Γλωσσικός σχεδιασμός (αγγλ.: language policy, language planning) είναι το σύνολο των πρακτικών, των ιδεολογιών και των θεσμών τόσο των κρατών (σε τοπικό, εθνικό και διεθνές επίπεδο) όσο και των κοινωνικών κινημάτων (ανάμεσά τους τα εθνικά κινήματα) για το ποια γλώσσα ή ποια γλωσσική ποικιλία χρησιμοποιείται και πρέπει να χρησιμοποιείται, κυρίως στις δημόσιες, επίσημες περιστάσεις, όπως τα νομοθετικά κείμενα, η κυβέρνηση, η διοίκηση, τα δικαστήρια, η εκπαίδευση, τα ΜΜΕ, οι θρησκευτικές τελετές κ.ά. 
Αυτό που συγκεφαλαιώνει συνήθως τη γλωσσική πολιτική είναι ο ορισμός της επίσημης γλώσσας του κράτους ή και κάποιας μικρότερης μονάδας του όπως μια περιφέρεια, ένα ομόσπονδο κρατίδιο (ή πολιτεία). Η επίσημη γλώσσα ορίζεται είτε με ρητή αναφορά της στο σύνταγμα ή σε ειδικό νόμο είτε έμμεσα μέσω του ποια γλώσσα χρησιμοποιείται στο σύνταγμα και είναι, κατά συνέπεια, η γλώσσα της κυβέρνησης και της βουλής.
Η γλωσσική πολιτική υπάρχει γιατί η κοινωνιογλωσσική κατάσταση είναι πάντα πιο πλουραλιστική από αυτή που αναγνωρίζεται από τα κράτη.
Γλωσσική πολιτική ή Γλωσσικός σχεδιασμός είναι επίσης ο κλάδος της κοινωνιογλωσσολογίας (ή της κοινωνιολογίας της γλώσσας) που μελετά τη γλωσσική πολιτική ή γλωσσικό σχεδιασμό των κρατικών θεσμών και των κοινωνικών κινημάτων.

Εξωτερικοί δεσμοί

L'aménagement linguistique dans le monde του Jacques Leclerc
Στίβος στους Ολυμπιακούς Αγώνες 2008 - 100 μέτρα Ανδρών

Το αγώνισμα των 100 μέτρων στους άνδρες στο πρόγραμμα του στίβου των Ολυμπιακών Αγώνων του Πεκίνου γίνεται στις 15 και 16 Αυγούστου 2008. Διεξάγεται σε τέσσερεις γύρους λόγω της μεγάλης συμμετοχής αθλητών.

Προκριματικά

Ο πρώτος γύρος διεξήχθη το πρωί της 15ης Αυγούστου. Πήραν μέρος 80 αθλητές που έτρεξαν σε 10 σειρές των 8. Στον επόμενο γύρο προκρίθηκαν οι 3 πρώτοι κάθε σειράς και οι 10 με την καλύτερη επίδοση από τους υπόλοιπους. Ο δεύτερος γύρος (προημιτελικοί) έγινε το απόγευμα της ίδιας μέρας. Οι 40 αθλητές έτρεξαν σε 5 σειρές από τις οποίες προκρίθηκαν 16, οι 3 πρώτοι κάθε σειράς κι αυτός με τον καλύτερο χρόνο από τους υπόλοιπους.
Χερσόνησος Ακρωτηρίου (Κύπρος)

Η Χερσόνησος Ακρωτηρίου είναι μια μικρή χερσόνησος που περιλαμβάνει το νοτιότερο σημείο της Κύπρου. Οριοθετείται από τον Κόλπο της Επισκοπής στα δυτικά και τον Κόλπο του Ακρωτηρίου στα ανατολικά. Έχει δύο ακρωτήρια: στα νοτιοδυτικά το Ακρωτήριο Ζευγάρι και στα νοτιοανατολικά το Κάβο Γάτα.
Στη χερσόνησο βρίσκεται η μεγαλύτερη λίμνη της Κύπρου, η Αλυκή Λεμεσού, ο σταθμός της Βασιλικής Πολεμικής Αεροπορίας Ακρωτηρίου (στρατιωτική βάση της Μεγάλης Βρετανίας) και το χωριό Ακρωτήρι.
Μιλγουόκι Μπακς

Λογότυπα

Ακολουθούν τα λογότυπα του συλλόγου με χρονολογική σειρά:
Βραβεία Αμερικανικής Ακαδημίας Κινηματογράφου 1956

Η 29η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1956, έλαβε χώρα στις 27 Μαρτίου 1957. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για πρώτη φορά ο Κρις Ροκ. Στην αμερικανική τηλεόραση μεταδόθηκαν από το δίκτυο ABC.
Οι υποψηφιότητες ανακοινώθηκαν στις 15 Φεβρουαρίου  με την ταινία Ιπτάμενο Κροίσο να σκοράρει τις περισσότερες, που ήταν 11, και το Million Dollar Baby και το Ψάχνοντας τη Χώρα του Ποτέ (Finding Neverland) να ακολουθούν με 7 υποψηφιότητες η καθεμία. Ο μεγάλος νικητής της βραδιάς ήταν το Million Dollar Baby που κέρδισε τα βραβεία Καλύτερης Ταινίας και Σκηνοθεσίας, δίνοντας στον Κλιντ Ίστγουντ το δεύτερο του Όσκαρ μετά από την βράβευση του για την ταινία Οι Ασυγχώρητοι (Unforgiven).

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Ρομπέρτα Πινότι

Βιογραφία

Η Πινότι γεννήθηκε στη Γένοβα και σπούδασε ιταλική φιλολογία. Ξεκίνησε την πολιτική της καριέρα στα τέλη της δεκαετίας του 1980 ως περιφερειακή σύμβουλος του Ιταλικού Κομμουνιστικού Κόμματος. Αργότερα εντάχθηκε διαδοχικά στο Δημοκρατικό Κόμμα της Αριστεράς, στους Δημοκράτες της Αριστεράς και στο Δημοκρατικό Κόμμα.
Εξελέγη για πρώτη φορά στη Βουλή των Αντιπροσώπων το 2001, ενώ το 2008 τέθηκε στα κύρια στελέχη της αντιπολιτευόμενης παράταξης του Βάλτερ Βελτρόνι. Το 2013 διορίστηκε ως υπογραμματέας του υπουργείου άμυνας στην Κυβέρνηση Λέτα. Στις 21 Φεβρουαρίου 2014 ανέλαβε το αξίωμα της Υπουργού Άμυνας της Ιταλίας. Το ίδιο έτος έλαβε βραβείο από το Ίδρυμα Ιταλία ΉΠΑ.
Η Πινότι είναι παντρεμένη και έχει δύο κόρες.
1995 Χάγιεκ

Φυσικά χαρακτηριστικά

Τα φυσικά χαρακτηριστικά του Χάγιεκ είναι άγνωστα. Πιθανώς περιστρέφεται γύρω από τον εαυτό του μία φορά κάθε περίπου 10 ώρες ή περισσότερο.
Κύπελλο Ελλάδος καλαθοσφαίρισης γυναικών 2018-2019

Λεπτομέρειες διεξαγωγής

Δικαίωμα και υποχρέωση συμμετοχής στο θεσμό έχουν όλα τα σωματεία που συμμετέχουν την περίοδο 2018-19 στα Πρωταθλήματα Α1 Εθνικής και Α2 Εθνικής Κατηγορίας Γυναικών. Η αποχή επιφέρει την ποινή της τιμωρίας δύο βαθμών από το οικείο Πρωτάθλημα της ομάδας. Οι αγώνες θα διεξαχθούν με σύστημα απλού αποκλεισμού (knock-out), δηλαδή οι ηττημένοι των αγώνων θα αποκλείονται άμεσα από τις επόμενες αγωνιστικές. Η ανάδειξη του τροπαιούχου θα γίνει με εφαρμογή της διαδικασίας Final-4. Η κλήρωση των πρώτων Φάσεων έλαβε χώρα στην Αθήνα στις 27 Ιουλίου 2018.
Ρουπία Νεπάλ

Ιστορία

Η ρουπία κυκλοφόρησε για πρώτη φορά το 1932, όπου και αντικατέστησε το ασημένιο μοχάρ, ενώ ορίστηκε ισοτιμία 2 μοχάρ=1 ρουπία. Το 1993, καθορίστηκε η ισοτιμία της ρουπίας Νεπάλ με την Ρουπία Ινδίας, με ισοτιμία 1,6 ρουπίες Νεπάλ=1 ρουπία Ινδίας.

Κέρματα

Το 1932, παρουσιάστηκαν τα ασημένια κέρματα των 20 και 50 πάισα, καθώς και εκείνο της 1 ρουπίας. Μεταξύ 1933 και 1935 παρουσιάστηκαν τα χάλκινα κέρματα των 1, 2 και 5 πάισα. Κατά τη δεκαετία του 1940, παρουσιάστηκαν τα χάλκινα κέρματα των ¼ και ½ πάισα, καθώς και τα κέρματα των 5 πάισα από κράμμα νικελίου και ορειχάλκου. Το 1953, παρουσιάστηκαν νέα κέρματα, τα οποία αποτελούνταν από τα ορειχάλκινα κέρματα των 1, 2 και 4 πάισα, χάλκινα των 5 και 10 πάισα, και χαλκονικέλινα των 20, 25, 50 πάισα και της 1 ρουπίας. Τα 20 πάισα έπαψαν να κυκλοφορούν από το 1954 και έπειτα. Το 1966 παρουσιάστηκαν αλουμινένια κέρματα των 1, 2 και 5 πάισα και ορειχάλκινα των 10 πάισα. Το 1982 παρουσιάστηκαν αλουμινένια κέρματα των 25 πάισα, ενώ ακολούθησαν κέρματα από ανοξείδωτο ατσάλι των 50 πάισα και της 1 ρουπίας το 1987 και το 1988 αντίστοιχα. Τέλος, το 1994 παρουσιάστηκαν μικρότερα κέρματα των 10 και 25 πάισα, ενώ εμφανίστηκαν αλουμινένια κέρματα των 50 πάισα, καθώς και κέρματα των 1, 2, 5 και 10 ρουπίων από επίχρυσα ατσάλινα κέρματα.
Μαντιανά (νομαρχία)

Γεωγραφία

Η Μαντιανά βρίσκεται βορειοανατολικά της Γουϊνέας και ανατολικά του Κανκάν. Συνορεύει στα νοτιοδυτικά με το Κανκάν, στα δυτικά με την Κουρουσσά, στα βόρεια με το Σιγκιρί και στα ανατολικά με το Μαλί.
Volkswagen

Σημερινά μοντέλα

Τα μοντέλα που η Volkswagen εκτελεί την παραγωγή τους μέχρι και σήμερα είναι τα εξής:
Α.Ο. Αστέρας Εξαρχείων

Τμήμα ποδοσφαίρου ανδρών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το ανδρικό ποδοσφαιρικό τμήμα του Αστέρα είναι το παλαιότερο του συλλόγου, αφού ιδρύθηκε το 1928 ως "Υπεροχή Νεαπόλεως". Το 1957 δημιουργήθηκε ο Α.Σ. Εξαρχείων-Νεαπόλεως. Το 1967 ονομάστηκε Α.Ο. Αστήρ. Αγωνίζεται στο τοπικό πρωτάθλημα της ΕΠΣ Αθήνας, στην Β' κατηγορία.

Ιστορική αναδρομή

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Η κατάκτηση του Πρωταθλήματος της Α2 Εθνικής Κατηγορίας την αγωνιστική περίοδο 1998-99 αποτέλεσε το εισιτήριο του συλλόγου για την επιστροφή του στην Α1 Εθνική το επόμενο φθινόπωρο. Η πρώτη του χρονιά στο νέο αυτό κύκλο, 1999-00 ήταν αρκετά επιτυχημένη φέρνοντας το σύλλογο στην 5η θέση της τελικής βαθμολογικής κατάταξης. Η επόμενη αγωνιστική περίοδος, 2000-01 υπήρξε ακόμη πιο επιτυχημένη, καθώς η  ομάδα ολοκλήρωσε τις αγωνιστικές τις υποχρεώσεις στην 3η θέση του βαθμολογικού πίνακα, επίτευγμα που επανέλαβε και τα δύο επόμενα χρόνια, 2001-02 και 2002-03. Κατόπιν, η αγωνιστική περίοδος 2003-04 έφερε για μία ακόμη φορά μια 5η θέση. Παράλληλα ο σύλλογος έφτασε στον τελικό του Κυπέλλου Ελλάδος που διεξήχθη στις 22 Φεβρουαρίου 2004 στην Αθήνα. Εκεί έχασε το τρόπαιο από το Δ.Α.Σ. Άνω Λιοσίων από τον οποίο και ηττήθηκε με σκορ 64-59. Ωστόσο, η αγωνιστική κάμψη ήλθε την επόμενη χρονιά, 2004-05, οπότε και ο Αστέρας κατετάγη 12ος με αποτέλεσμα να υποβιβαστεί.
Ξεκινώντας τις υποχρεώσεις του στην Α2 Εθνική, ο Αστέρας κατετάγη 3ος στην τελική βαθμολογία του Ομίλου Νότου για την περίοδο 2005-06. Την επόμενη χρονιά κατάφερε να επιστρέψει για μια ακόμη θητεία στην Α1 Εθνική, τερματίζοντας 2ος πίσω από τον πρωτοπόρο Αθηναϊκό, με 23 νίκες και 3 ήττες. Ωστόσο η παραμονή του ήταν βραχύβια, καθώς η λήξη της περιόδου 2007-08 βρήκε την ομάδα των Εξαρχείων στη 12η θέση της βαθμολογίας. 
Η επιστροφή του συλλόγου στην Α2 Εθνική συνοδεύτηκε από μέτριες αγωνιστικές επιδόσεις και έτσι τη χρονιά 2008-09 ο σύλλογος τερμάτισε στην 7η θέση της βαθμολογικής κατάταξης. Παράλληλα, σε ό,τι αφορά το Κύπελλο Ελλάδος, γνώρισε την ήττα με σκορ 46-64 από τη Φ.Ε.Α. και αποκλείστηκε. Κατά την αγωνιστική περίοδο 2009-10 ο Αστέρας ανέβηκε στην 4η θέση της κατάταξης, ενώ στο Κύπελλο έφτασε στη Β' Φάση όπου και αποκλείστηκε με σκορ 53-58 από τον Ο.Α. Χανίων.   
Την επόμενη χρονιά, 2010-11, η ομάδα των Εξαρχείων, έχοντας μόλις μία ήττα στην πορεία της στον Όμιλο Νότου, εξασφάλισε με προπονήτρια την Κυριακή Τσιαντούκα την πρώτη θέση, σφραγίζοντας την επιστροφή της στην κορυφαία κατηγορία του ελληνικού πρωταθλήματος. Στο Κύπελλο αποκλείστηκε κατά την 3η αγωνιστική της Α' Φάσης όταν γνώρισε την ήττα από τον Κρόνο Αγίου Δημητρίου με σκορ 73-71.
Την περίοδο 2011-12, στα πλαίσια πλέον της Α1 Εθνικής Κατηγορίας, ο σύλλογος ολοκλήρωσε τις αγωνιστικές του υποχρεώσεις στην 5η θέση της τελικής βαθμολογίας. Στη διοργάνωση του Κυπέλλου αποκλείστηκε στη «Φάση των 16» όπου και γνώρισε την ήττα με σκορ 63-45 από τη Φ.Ε.Α.
Κύπελλο Ελλάδας πετοσφαίρισης γυναικών 2005-2006

Κύπελλο Ελλάδας πετοσφαίρισης γυναικών 2005−2006. Το φάιναλ-8 διεξήχθη στο Μαρκόπουλο. Το κύπελλο κατέκτησε για δεύτερη συνεχή χρονιά ο Παναθηναϊκός.

Φάιναλ−8

Μαρκόπουλο, 16 έως 19 Μαρτίου 2006
Σωκράτης Φυτανίδης

Σε συλλογικό επίπεδο

Ξεκίνησε την καριέρα του από τον ΠΑΟ Κουφαλίων σε νεαρή ηλικία και έμεινε ως τα 18 του χρόνια. Το 2002, μόλις ενηλικιώθηκε, αποκτήθηκε από τον Απόλλωνα Καλαμαριάς. Στην ποντιακή ομάδα, η οποία στο τέλος της περιόδου 2003-04 κατάφερε να προβιβαστεί στην Α’ Εθνική, αποτέλεσε τον αρχηγό της σε αρκετούς αγώνες, ενώ η χρησιμότητά του σε όλες τις θέσεις της άμυνας και η σταθερότητα της απόδοσής του, τον έκαναν σύντομα μεταγραφικό στόχο πολλών ομάδων, ενώ συμπεριλαμβανόταν σε λίστες με τα μεγαλύτερα ταλέντα του ελληνικού ποδοσφαίρου.
Επόμενος σταθμός στην καριέρα του υπήρξε ο Αστέρας Τρίπολης, ο οποίος τον απέκτησε τον Ιανουάριο του 2008. Για τα επόμενα τρία χρόνια αποτέλεσε βασική λύση στα πλάνα του εκάστοτε προπονητή, ενώ φόρεσε το περιβραχιόνιο του αρχηγού σε πολλούς αγώνες.
Το καλοκαίρι του 2011 συμφώνησε με τον Ατρόμητο Αθηνών, όπου στην πρώτη του χρονιά (2011-12) έφτασε στον τελικό του κυπέλλου Ελλάδας, ενώ για πρώτη φορά στην ιστορία της, η ομάδα από το Περιστέρι, τερματίζοντας στην πρώτη πεντάδα του πρωταθλήματος, συμμετείχε στη διαδικασία των play off για την έξοδο στην Ευρώπη, καταφέρνοντας να εξασφαλίσει τη συμμετοχή στα play off του Europa League της περιόδου 2012-13.

Στις εθνικές ομάδες

Από το 2004 ως το 2005 υπήρξε στέλεχος της εθνικής Ελπίδων, έχοντας 13 συμμετοχές και ένα τέρμα. Στην εθνική Ανδρών, παρά το γεγονός ότι έχει κληθεί δύο φορές, δεν έχει αγωνιστεί.